32004D0011
L 003/38
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 18 декември 2003 година
за определяне на правилата за сравнителните опити и анализи на Общността със семена и посадъчен материал от някои растения от земеделски и зеленчукови видове и лозя, предвидени в Директиви 66/401/ЕИО, 66/402/ЕИО, 68/193/ЕИО, 92/33/ЕИО, 2002/54/ЕО, 2002/55/ЕО, 2002/56/ЕО и 2002/57/ЕО на Съвета за 2004 и 2005 година
(нотифицирано под номер С(2003) 4836)
(текст от значение за ЕИП)
(2004/11/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 66/401/ЕИО на Съвета от 14 юни 1966 г. относно търговията със семена от фуражни култури (1), и по-специално член 20, параграфи 3, 4 и 5 от нея,
като взе предвид Директива 66/402/ЕИО на Съвета от 14 юни 1966 г. относно търговията със семена от зърнени култури (2), и по-специално член 20, параграфи 3, 4 и 5 от нея,
като взе предвид Директива 68/193/ЕИО на Съвета от 4 април 1968 г. относно търговията с материал за вегетативно размножаване на лози (3), и по-специално член 16, параграфи 3, 4 и 5 от нея,
като взе предвид Директива 92/33/ЕИО на Съвета от 28 април 1992 г. относно търговията със зеленчуков размножителен и посадъчен материал, различен от семена (4), и по-специално член 20, параграфи 4, 5 и 6 от нея,
като взе предвид Директива 2002/54/ЕО на Съвета от 13 юни 2002 г. относно търговията със семена от цвекло (5), и по-специално член 26, параграфи 3, 4 и 5 от нея,
като взе предвид Директива 2002/55/ЕО на Съвета от 13 юни 2002 г. относно търговията със семена от зеленчукови култури (6), и по-специално член 43, параграфи 3, 4 и 5 от нея,
като взе предвид Директива 2002/56/ЕО на Съвета от 13 юни 2002 г. относно търговията с посадъчен материал от картофи (7), и по-специално член 20, параграфи 3, 4 и 5 от нея,
като взе предвид Директива 2002/57/ЕО на Съвета от 13 юни 2002 г. относно търговията със семена от маслодайни и влакнодайни култури (8), и по-специално член 23, параграфи 3, 4 и 5 от нея,
като има предвид, че:
(1)
Директиви 66/401/ЕИО, 66/402/ЕИО, 68/193/ЕИО, 92/33/ЕИО, 2002/54/ЕО, 2002/55/ЕО, 2002/56/ЕО и 2002/57/ЕО предвиждат приемането от страна на Комисията на необходимите разпоредби за извършване на сравнителните опити и анализи в Европейската общност със семена и посадъчен материал.
(2)
Беше публикуван конкурс за проекти (2003/C 159/08) (9) за провеждането на горепосочените опити и анализи.
(3)
Предложените проекти бяха оценени по критериите за избор и възлагане, определени в горепосочения конкурс за проекти. Необходимо е да се определят проектите, органите, отговарящи за провеждането на анализите, допустимите цени, както и максималния размер на финансовото участие на Европейската общност, съответстващо на 80 % от допустимите разходи.
(4)
Сравнителните опити и анализи в Европейската общност за 2004 г. и 2005 г. следва да се извършат със семена и посадъчен материал от реколтата от 2003 г., а подробностите за такива опити и анализи, допустимите разходи, както и максималният размер на финансовото участие на Общността, следва също така да бъдат установени за всяка отделна година с договор, подписан от натоварения за целта служител на Комисията и органа, отговарящ за провеждането на опитите.
(5)
По отношение на опитите и анализите на Общността, за чието осъществяване е необходима повече от една година, следва да се предвиди разрешение от страна на Комисията, при условие че са налице необходимите средства, за извършването на част от тези опити и тестове след първата година без допълнително консултиране с Постоянния комитет по семена и посадъчен материал за земеделие, градинарство и горско стопанство.
(6)
Необходимо е да се гарантира адекватна представителност на пробите, използвани за опити и анализи, поне за някои избрани растения.
(7)
Държавите-членки следва да участват в сравнителните опити и анализи на Общността, доколкото семената от съответните растения обикновено се размножават или търгуват на тяхна територия, за да гарантират, че от тях ще се извлекат правилните заключения.
(8)
Мерките, предвидени в настоящото решение, са в съответствие със становището на Постоянния комитет по семена и посадъчен материал за земеделие, градинарство и горско стопанство,
ПРИЕ НАСТОЯЩОТО РЕШЕНИЕ:
Член 1
През 2004 г. и 2005 г. се провеждат сравнителни опити и анализи на Общността върху семена и посадъчен материал от растенията, изброени в приложението.
Допустимите разходи, както и максималният размер на финансовото участие на Общността в опитите и анализите за 2004 г., са определени в приложението.
Условията за провеждане на опитите и анализите са посочени в приложението.
Член 2
Доколкото посевният и посадъчен материал от растенията, изброени в приложението, обикновено се размножава и търгува на тяхната територия, държавите-членки вземат проби от този материал и ги предоставят на Комисията.
Член 3
При спазване на бюджетните разпоредби Комисията може да реши да продължи през 2005 г. опитите и анализите, предвидени в приложението.
Максималният размер на финансовото участие на Общността, отговарящо на 80 % от допустимите разходи за даден опит или анализ, продължени на тази база, не надвишава размера, уточнен в приложението.
Член 4
Адресати на настоящото решение са държавите-членки.
Съставено в Брюксел на 18 декември 2003 година.